Архіепіскап Брэсцкі і Кобрынскі Іаан, са свайго боку, у чарговы раз павіншаваў усіх прысутных са светлым святам і прамовіў: “Скажу ад сэрца, што з нецярплівасцю чакаў сустрэчы. Радуюся, дзякуй Госпаду, што спадобіў зноў наведаць вас… Самы галоўны дар – жыццё. І гэта цаніць трэба. Яно бывае розным і залежыць ад таго, што закладзена ў чалавеку з дзяцінства. Я спакойны за вас. Бо ў вас добрыя настаўнікі. Іх сэрцы спачуваюць вам і міласэрныя да вашых праблем, у іх ёсць сілы, навучыць, што такое добра і дрэнна, развіць вашы таленты. Толькі трэба набрацца цярпення, каб ахопліваць азы навукі – усё тое добрае, што даецца ў школе. Паверце, вам гэта спатрэбіцца. Жадаю дапамогі Божай, каб уваскрэшаны Хрыстос вёў па жыцці вас за руку”.